Il-Prim Ministru Joseph Muscat qal li l-Kap tal-Oppożizzjoni għaddej b'kampanja ta' gideb u ta' biża' dwar is-sigurtà tal- p ower s tation sempliċiment għaliex dak il-proġett, li qal li ma jistgħax isir, illum qiegħed jitwettaq. Fi stqarrija maħruġa mill-Uffiċċju tal-Prim Minsitru ntqal li Simon Busuttil ħareg b'attakk sfrenat fuq Gvern li wettaq dak li wiegħed, raħħas il-kontijiet għall-familji u n-negozji, u qed jaħdem biex ikun hawn arja iktar nadifa, billi naqilbu għall-gass mill-aktar żejt li jniġġes. Spjega li l-Gvern reġġa' lura fuq saqajha lil Enemalta, li tħalliet f'diżastru finanzjarju minn gvernijiet Nazzjonalisti, u li kienet fattur ewlieni biex l-aġenziji tal-kreditu żammew lil Malta lura fir-rati tagħhom. Qal li l-Gvern implimenta wkoll il-proġett tal- i nterconnector li kien għadu fuq il-karta, liema proġett inġiebu l-permessi meħtieġa għalih u tlesta f'din l-amministrazzjoni. Żied jgħid li Simon Busuttil irid li l- power station tal-Marsa u ċ-ċumnija l-antika ta' Delimara jibqgħu miftuħin. Spjega li mingħajr l-impjant il-ġdid, dawn ma jkunux jistgħu jingħalqu. Qal li Simon Busuttil qed jipprova jqarraq bin-nies dwar il-pubblikazzjoni tar-rapporti, meta l-Gvern dejjem kien ċar li dawn ir-rapporti se jiġu ppubblikati fi ftit jiem oħra. Dwar il-proġett tal- pipeline , il-Prim Ministru qal li dan il- pipeline kien imwiegħed fl-1999 minn gvern Nazzjonalista, u dan il-Gvern ma sab l-ebda xogħol dwaru. Spjega li l-Gvern minnufih qiegħed iwettaq l-istudji meħtiega dwar ir-rotta ta' dan il- pipeline , u kif dawn ikunu lesti japplika għall-permessi ambjentali biex dan il- pipeline jsir.